
ДОКУМЕНТАЦИЯ
за участие в обществена поръчка за избор на изпълнител чрез събиране на оферти с обява по реда на Глава 26 от Закона за обществени поръчки (ЗОП) с предмет:
Извършване на строителен надзор по проект „Изграждане на социални жилища – гр. Силистра”
















Съгласувал:
Валерий Недев,
Гл. юрисконсулт
         Уважаеми дами и господа,
         Община Силистра, на основание чл. 187, ал. 1 от Закона за обществените поръчки и във връзка с чл. 20, ал. 3 , т. 2 от ЗОП, в съответствие с реда и условията на ЗОП и Правилника за прилагане на закона за обществените поръчки (ППЗОП), открива възлагането на обществена поръчка, чрез „събиране на оферти с обява” с предмет Извършване на строителен надзор по проект "Изграждане на социални жилища – гр. Силистра”

         Всички заинтересовани лица, могат да подават оферти за участие в обществената поръчка в срок до 17:00 часа на 27.01.2020 г. на адрес: гр. Силистра 7500, ул. „Симеон Велики” № 33, Община Силистра, Деловодство, ет.1. 
         Кратка информация за обществената поръчка е публикувана на портала на Агенция по обществени поръчки.

1. Предмет и обхват на обществената поръчка:
     Предмет на настоящата обществена поръчка е консултантска услуга по чл.166, ал. 1, т. 1 от Закона за устройство на територията /ЗУТ/ за упражняване на независим строителен надзор по време на СМР за изпълнение на проект №BG16RFOP001-1.031-0007-С01 „Изграждане на социални жилища – гр. Силистра“ в изпълнение на процедура BG16RFOP001-1.031 „Изпълнение на интегрирани планове за градско възстановяване и развитие 2014 – 2020 – гр. Силистра“ по Оперативна програма „Региони в растеж“ 2014-2020 г., съфинансирана от Европейския съюз, чрез Европейския фонд за регионално развитие. 
    Упражняването на строителен надзор на обекта е с цел да се гарантира координацията на строителния процес до въвеждането на обекта в експлоатация, включително контрол на качеството и съответствието на изпълняваните строителни и монтажни работи, безопасността на строежа и изпълнението на работните проекти в пълен обем.

Пълната информация относно обхвата, обема и изискванията към изпълнението на обществената поръчка, е подробно описана и регламентирана в Техническата спецификация, неразделна част от настоящата документация.

2. Място и срок за изпълнение на обществената поръчка: 
2.1 Място на изпълнение - гр. Силистра, ул. „Хаджи Димитър” 
2.2. Срокът за упражняване на строителния надзор е за целия период на строителство на обекта, като за начална дата се приема датата на подписване на Протокола за откриване на строителна площадка и определяне на строителната линия и ниво (Акт Образец №2 и 2а, съгласно Наредба № 3 от 31.07.2003 г. за съставяне на актове и протоколи по време на строителството) и приключва с Въвеждане на обекта в експлоатация - издадено Разрешение за ползване, при условия и по реда, определени в Наредба на министъра на регионалното развитие и благоустройството/Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.
      След приключване на строително - монтажните работи, в срок от 10 (десет) работни дни след подписване на протокол (Констативен акт обр. 15) за установяване годността за приемане на строежа, Изпълнителят трябва да изготви и предаде на Възложителя следните документи:

· Окончателен доклад за строежа, съгласно чл. 168, ал. 6 от ЗУТ за издаване на Разрешение за ползване на обекта - в 2 (два) оригинала на хартиен насител и в 1 (един) на електронен носител, съответстващ на хартиения .
· Технически паспорт на строежа, съгласно Наредба № 5 от 2006 г. за техническите паспорти на строежите в 3 (три) оригинала на хартиен насител и в 1 (един) на електронен носител във формат „doc“/„Microsoft Word“, съответстващ на хартиения. Електронното копие се представя на CD носител.

3. Финансова рамка на обществената поръчка и начин на плащане:
Финансирането се осъществява със средства по Оперативна програма „Региони в растеж“ 2014-2020", Приоритетна ос 1 „Устойчиво и интегрирано градско развитие“, процедура BG16RFOP001-1.001-039 „Изпълнение на интегрирани планове за градско възстановяване и развитие 2014-2020“, съфинансирана от Европейския съюз чрез Европейски фонд за регионално развитие.

Максималният финансов ресурс е в размер на 8 739,86 лв. (осем хиляди седемстотин тридесет и девет лева и осемдесет и шест стотинки) без включен ДДС.

[bookmark: _Toc185482480]Схема на плащане: Начинът на заплащане на изпълнената услуга е регламентиран в проекта на договор, Приложение към настоящите условия.

4. Изисквания за участие в обществената поръчка:
ОБЩИ ИЗИСКВАНИЯ
В настоящата поръчка за възлагане могат да участват всички български или чуждестранни физически или юридически лица, или техни обединения, както и всяко друго образувание, което има право да изпълнява обекта на поръчката, съгласно законодателството на държавата, в която то е установено.
1. Възложителят не изисква обединенията да имат определена правна форма, за да участват при възлагането на поръчката.
Възложителят, не поставя и няма изискване за създаване на юридическо лице, в случай, че избраният за изпълнител участник е обединение от физически и/или юридически лица.
2. Не се допуска до участие участник, който не отговаря на законовите изисквания или на някое от условията на възложителя в тази документация. Възложителят не приема за участие и връща незабавно оферта, която е:
-представена в незапечатана или прозрачна опаковка;
-представена в опаковка с нарушена цялост;
-представена след изтичане на крайния срок за получаване.
3. Възложителят отстранява от участие за възлагане на обществената поръчка участник, когато:
3.1. е осъден с влязла в сила присъда за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 -307, чл. 321, 321а и чл. 352 - 353е от Наказателния кодекс;
3.2. е осъден с влязла в сила присъдаза престъпление, аналогично на тези по т. 3.1, в друга държава членка или трета страна;
3.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;
3.4. е налице неравнопоставеност в случаите по чл. 44, ал. 5 ЗОП; 
3.5. е установено, че:
а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;
б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;
3.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен.
3.7. e налице конфликт на интереси, който не може да бъде отстранен.
 "Конфликт на интереси" по смисъла на §2, т. 21 от Допълнителните разпоредби на Закона за обществените поръчки: е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество и за който би могло да се приеме, че влияе на тяхната безпристрастност и независимост във връзка с възлагането на обществената поръчка.
3.8. е дружество регистрирано в юрисдикция с преференциален данъчен режим или е свързано с лица, регистрирани в юрисдикции с преференциален данъчен режим, освен ако са налице изключенията по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.
От участие за възлагане на обществената поръчка се отстранява участник, когато възложителят установи наличие на описаните в настоящия раздел обстоятелства, възникнали преди или по време на провеждане на обществената поръчка. Изискванията се прилагат и когато участник е обединение от физически и/или юридически лица и за член на обединението е налице някое от основанията за отстраняване.
Възложителят може да не отстрани участник, за когото са налице посочените основания по т. 3.1. – 3.8, ако участникът представи предвидените в чл. 56, ал. 1 от ЗОП доказателства за предприети мерки за доказване на надеждност и същите са достатъчни, за да се гарантира неговата надежност.
4. При подаване на оферта за участие, участникът декларира липсата на обстоятелствата по чл. 54, ал. 1, т.1-5 и 7 от ЗОП. Декларацията за липсата на обстоятелствата по чл. 54, ал. 1, т. 1, 2 и 7 от ЗОП се подписва от лицата, които представляват участника. Когато участникът се представлява от повече от едно лице, декларацията за обстоятелствата по чл. 54, ал. 1, т. 3 - 5 от ЗОП се подписва от лицето, което може самостоятелно да го представлява.

ИЗПОЛЗВАНЕ КАПАЦИТЕТА НА ТРЕТИ ЛИЦА
Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.
По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.
В случай че участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.
Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от обществената поръчка.
Когато участникът се позовава на капацитета на трети лица, прилага Декларация  - Образец № 6 към настоящите условия.

ИЗПОЛЗВАНЕ НА ПОДИЗПЪЛНИТЕЛИ
Когато участникът предвижда участието на подизпълнители при изпълнение на поръчката, той следва да посочи в офертата си, подизпълнителите и дела от поръчката, който ще им възложи. В този случай те трябва да представят доказателство за поетите от подизпълнителите задължения.
Подизпълнителите трябва да отговарят на съответните критерии за подбор, съобразно вида и дела от поръчката, който ще изпълняват, и за тях да не са налице основания за отстраняване в обществената поръчка.
Участниците посочват в Декларация  - Образец № 7 към настоящите условия подизпълнителите и дела от поръчката, който ще им възложат, ако възнамеряват да използват такива. 
Възложителят има право да изиска промяна на подизпълнител, който не отговаря на условията, свързани с критериите за подбор и основанията за отстраняване. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:
- за новия подизпълнител не са налице основанията за отстраняване в процедурата;
- новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.
При замяна или включване на подизпълнител, изпълнителят представя на възложителя всички документи, които доказват изпълнението на посочените от настоящия раздел условия.
Независимо от възможността за използване на подизпълнители отговорността за изпълнение на договора за обществена поръчка е на изпълнителя.
В случай, че участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, всяко от тези лица представя Декларации за липса на основанията за отстраняване.




ОБЕДИНЕНИЕ
Когато участникът е обединение, което не е персонифицирано, участниците в обединението сключват споразумение (договор). Участникът – обединение, което не е юридическо лице представя копие на договора за обединение.
Договорът/Споразумението за създаване на обединение трябва да съдържа следната информация във връзка с конкретната обществена поръчка:
- правата и задълженията на участниците в обединението;
- разпределението на отговорността между членовете на обединението; 
- дейностите, които ще изпълнява всеки член на обединението.
Възложителят изисква в договора/споразумението за създаване на обединение, страните да:
- Определят партньор, който да представлява обединението за целите на настоящата обществена поръчка;
- Да са уговорили солидарна отговорност за изпълнението на настоящата обществена поръчка, когато такава не е предвидена съгласно приложимото законодателство.
- Да са уговорили че:
а/ срокът на обединението е най-малко за времето, за което поръчката ще бъде изпълнена;
б/ не се допускат промени в състава на обединението след подаването на офертата.
В случай, че участник е обединение/консорциум, което не е регистрирано като самостоятелно юридическо лице, всеки един от участниците трябва да отговаря на описаните по-горе в настоящия раздел изисквания по ЗОП. Участникът – Обединение от физически и/или юридически лица се отстранява от участие, когато за член на обединението е налице някое от основанията по чл. 54, ал. 1, т. 1, 2 и 7 от ЗОП и чл. 54, ал. 1, т. 3 – 5 от ЗОП и същите са възникнали преди или по време на обществената поръчка. При подаване на оферта за участие, участникът - обединение, което не е юридическо лице декларира липсата на обстоятелствата по чл. 54, ал. 1, т. 1, 2 и 7 от ЗОП и чл. 54, ал. 1, т. 3 – 5 от ЗОП, чрез всеки един от участниците в обединението.
При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.
Освен на основанията по чл. 54, ал. 1, т. 1 - 5 и 7 от ЗОП, възложителят отстранява от участие в обществената поръчка:
1.участник, който не отговаря на поставените критерии за подбор или не изпълни друго условие, посочено в обявата за обществената поръчка или в документацията;
2.участник, който е представил оферта, която не отговаря на:
а) предварително обявените условия на поръчката;
б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в Приложение № 10 към ЗОП.
3. участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3-5 от ЗОП;
4. участници, които са свързани лица;
5. участник, който няма право да участва в обществени поръчки на основание чл. 3, т. 8 във вр. с чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮДРСЛТДС), освен когато не са налице условията по чл. 4 от закона.

5. Критерии за подбор.
С посочените по-долу критерии за подбор Възложителят определя минималните изисквания за допустимост на участниците в обществената поръчка, с цел установяване на възможността им за изпълнение на поръчката.
1. Годност (правоспособност) за упражняване на професионална дейност:
1.1.Участниците следва да имат право да упражняват дейностите по чл. 166, ал. 1, т. 1 от ЗУТ, съответно да притежават валидно Удостоверение за упражняване на дейността, вписано в публичния регистър на Дирекция за национален строителен контрол по чл. 166, ал. 1, т. 1 от ЗУТ или в аналогичен регистър, удостоверяващ правото да извършват такава дейност, издаден от компетентен орган на държава - членка на Европейския съюз, или на друга държава - страна по Споразумението за Европейското икономическо пространство - за чуждестранни лица.
Изискуемата информация относно горепосочените изисквания за правоспособност, участниците вписват в Декларация  - Образец № 9 от настоящите условия.
2. Икономическо и финансово състояние:
2.1. Участниците следва да притежават валидна застраховка “Професионална отговорност”, съгласно чл. 171, ал. 1 от ЗУТ с праг не по-малък от минималните застрахователни суми за упражняване на строителен надзор за съответната категория строеж, съгласно Наредбата за условията и реда за задължително застраховане в проектирането и строителството или еквивалента застраховка за професионална отговорност или гаранция в друга държава - членка на Европейския съюз, или в страна по Споразумението за Европейското икономическо пространство - за чуждестранни лица.
Изискуемата информация относно горепосоченото изискване, участниците вписват в Декларация  - Образец № 10 от настоящите условия.
3. Технически и професионални способности:
3.1. През последните 3 /три/ години, считано от датата на подаване на офертата, участниците следва да са изпълнили минимум една дейност с предмет, идентичен или сходен с предмета на настоящата поръчка. 
Под „предмет, сходен с предмета на поръчката“, следва да се разбират дейности, свързани с „изпълнение на строителен надзор на ново строителство и/или реконструкция и/или преструктуриране на сгради с обществено предназначение и/или жилищни сгради с РЗП (разгъната застроена площ) за една сграда или сума от РЗП на повече сгради минимум 1300 кв.м».
Под "изпълнени дейности" се разбират такива, които са приключили в горепосочения три годишен период, считано от датата, определена като крайна за получаване на офертите.
Изискуемата информация относно горепосоченото изискване, участниците вписват в Декларация  - Образец № 11 от настоящите условия.

6. Критерий за оценка на офертите: 
[bookmark: _Toc242516980]Оценяването и класирането на офертите се извършва по критерия за възлагане „ОПТИМАЛНО СЪОТНОШЕНИЕ КАЧЕСТВО/ЦЕНА”, по смисъла на чл. 70, ал. 2, т. 3 от ЗОП, съгласно следната методика и посочените по-долу показатели и тяхната относителна тежест.
Класирането на допуснатите до оценка оферти се извършва на база получената от всяка оферта „Комплексна оценка“ (КО). 
Комплексната оценка представлява сума от индивидуалните оценки по определените предварително от възложителя показатели, отразяващи оптималното съотношение качество/цена, както следва:

	Показател – П

	Максимален   брой точки

	П1 – Техническо предложение за изпълнение на поръчката (Тп).
	50

	П2 – Предлагана цена    (Пц).
	50



Комплексна оценка (КО) = Тп + Пц
На първо място се класира участникът, събрал най-много точки. 
Максималният брой точки, който може да получи участник на комплексна оценка, е 100 т

Указания за определяне на оценката по всеки показател :
1.Показател П1 „ТЕХНИЧЕСКО ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА” (Тп) Максимален брой точки по показателя –50 точки.
С предложената методика се оценява разпределение на ресурсите и организация на екипа на всяка оферта в съответствие с предмета на обществената поръчка и се дава възможност да бъдат сравнени и оценени обективно техническите предложения на участниците. 
Оценката на техническото предложение се извършва по точковата система на оценяване по скалата посочена по-долу. То трябва задължително да e съобразено с Техническата спецификация. 
В техническото предложение участниците следва да представят разпределението на ресурсите за изпълнение на поръчката; разпределението на задачите и отговорностите на отделните експерти съгласно планираните дейности и методите на координация и комуникация с Възложителя; мерките за осигуряване на качеството; методите за съгласуване на дейностите и други организационни аспекти, които са необходими за качественото и срочно изпълнение на възложената поръчка.
Показател П1 –Техническо предложение за изпълнение на поръчката (Тп) получава максимум 50 точки по скалата за оценка, посочена по-долу.

	Разпределение на ресурсите и организация на екипа при изпълнение на дейностите в обхвата на поръчката
	Конкретна оценка, 
брой точки

	Предложената от участника организация на изпълнението на поръчката осигурява изпълнението на минималните изисквания на Възложителя, посочени в Техническата спецификация, а именно:
 -Участникът е предложил организация на работата на екипа от експерти, посочил е как се разпределят отговорностите и дейностите между тях, методите за осъществяване на комуникацията с Възложителя, координация и съгласуване на дейностите и други организационни аспекти, които са необходими за качественото и срочно изпълнение на възложената поръчка.
 -Участникът е представил описание на начина на изпълнение на поръчката.
	30 т.

	Предложената от участника организация на изпълнението на поръчката осигурява изпълнението на минималните изисквания на Възложителя, посочени в Техническата спецификация, а именно: 
-Участникът е предложил организация на работата на екипа от експерти, посочил е как се разпределят отговорностите и дейностите между тях, методите за осъществяване на комуникацията с Възложителя, координация и съгласуване на дейностите и други организационни аспекти, които са необходими за качественото и срочно изпълнение на възложената поръчка.
-Участникът е представил описание на начина на изпълнение на поръчката.
Техническото предложение надгражда минималните изисквания на Възложителя, посочени в Техническата спецификация при условие, че е налично ЕДНО от следните обстоятелства:
1. За всяка от дейностите е показано разпределението по експерти (кой какво ще изпълнява) на ниво отделна задача (за целите на настоящата методика под „задача“ се разбира обособена част от дефинирана дейност, която може да бъде самостоятелно възлагана на отделен експерт и чието изпълнение може да се проследи еднозначно, т.е. има дефинирани начало и край и измерими резултати);
2. За всяка дейност са дефинирани необходимите ресурси за нейното изпълнение (информация, документи, срещи с Възложителя, срещи със заинтересовани страни и др.) и задълженията на отговорния/те за изпълнението й експерти.
	40 т.

	Предложената от участника организация на изпълнението на поръчката осигурява изпълнението на минималните изисквания на Възложителя, посочени в Техническата спецификация, а именно:
 -Участникът е предложил организация на работата на екипа от експерти, посочил е как се разпределят отговорностите и дейностите между тях, методите за осъществяване на комуникацията с Възложителя, координация и съгласуване на дейностите и други организационни аспекти, които са необходими за качественото и срочно изпълнение на възложената поръчка.
 -Участникът е представил описание на начина на изпълнение на поръчката. 
Техническото предложение надгражда минималните изисквания на Възложителя, посочени в Техническата спецификация при условие, че са налични ДВЕ от следните обстоятелства:
1. За всяка от дейностите е показано разпределението по експерти (кой какво ще изпълнява) на ниво отделна задача (за целите на настоящата методика под „задача“ се разбира обособена част от дефинирана дейност, която може да бъде самостоятелно възлагана на отделен експерт и чието изпълнение може да се проследи еднозначно, т.е. има дефинирани начало и край и измерими резултати);
2. За всяка дейност са дефинирани необходимите ресурси за нейното изпълнение (информация, документи, срещи с Възложителя, срещи със заинтересовани страни и др.) и задълженията на отговорния/те за изпълнението й експерти.
	50 т.



Предложения относно разпределението на задачите и отговорностите между предлаганите експерти, които не отговарят на техническата спецификация и минималните изисквания към съдържанието на този показател или ако липсва тази съставна част от техническото предложение или ако има несъответствие и/или разминаване между отделните елементи на техническото предложение следва да бъдат предложени за отстраняване. 
2. Показател П2 „ПРЕДЛАГАНА ЦЕНА” (Пц) До оценка по този показател се допускат само оферти, които съответстват на условията за изпълнение на обществената поръчка. Максимален брой точки по показателя –50точки. 
Максималният брой точки по този показател получава офертата с предлагана най-ниска обща цена. 
Точките на останалите участници се определят в съотношение към най-ниската предложена цена по следната формула:
Пц=  (Пц𝒎𝒊𝒏/ Пц𝒊) х 𝟓𝟎= ...(бр.точки)        
Където:
Пцminе минималната обща предложена цена;
Пцiе общата цена предложена от i-тия участник;
Комисията изчислява точките с точност до втория знак след десетичната запетая. 
!!! В случай че комплексните оценки на две или повече оферти са равни, за определяне на изпълнител между класираните на първо място оферти се прилагат разпоредбите на чл. 58, ал. 2 и 3 от ППЗОП

7. Общи изисквания към документите в офертата
Документите и данните в офертата се подписват само от лица с представителни функции по закон, съответно изрично упълномощеният представител на обединението и/или специално упълномощени за това лица. В случай на специално упълномощаване се изисква да се представи нотариално заверено пълномощно за изпълнението на  такива функции.
Всички документи, свързани с офертата, следва да бъдат на български език. Ако в офертата са включени документи и удостоверения/референции на чужд език, следва да са придружени с превод на български език.
В случаите, когато възложителят не изисква изрично оригинал на документ, участникът може да представи копие от същия заверен от лицето с представителна власт и подпечатано с печата на участника (ако има печат).
По офертата не се допускат никакви вписвания между редовете, изтривания или корекции.
При изготвяне на офертата всеки участник трябва да се придържа точно към обявените от възложителя условия.

8. Указания за подготовката на офертите и образците на документите
Документите, свързани с участието в обществената поръчка се представят в запечатана непрозрачна опаковка по чл. 47, ал. 2 от ППЗОП (опаковката е свободно избираема), като върху нея се посочват:
- наименованието на участника, вкл. участниците в обединението (когато е приложимо);
- адрес за кореспонденция, телефон и по възможност – факс и електронен адрес;
- наименованието на обществената поръчка.
I. Всяка оферта включва документите по чл. 39, ал. 3 от ППЗОП, както следва:
1.Техническо предложение, съдържащо:
а) Документ за упълномощаване, когато лицето, което подава офертата, не е законният представител на участника или лицето, което представлява участниците в обединението, съгласно договора за създаване на обединението (заверено копие);
б) Предложение за изпълнение на поръчката в съответствие с техническата спецификация и изискванията на възложителя – (в оригинал по Образец);
2. Ценово предложение, съдържащо предложението на участника относно цената за изпълнение - (в оригинал по Образец).
В предлаганата цена за изпълнение, следва да бъдат включени всички необходими и присъщи разходи за качественото и срочно изпълнение на дейностите, предмет на поръчката във вид и обем съответстващ на изискванията на възложителя.
Предложената цена, следва да е с не повече от два знака след десетичната запетая.
При несъответствие между цифровата и изписаната с думи цена, за вярно се приема словесното изражение на сумата.
Участникът е единствено отговорен за евентуално допуснати грешки или пропуски в изчисленията на направеното ценово предложение!
Възложителят не поставя изискване Ценовите предложения да се представят в запечатан плик!
Ценови предложения, които превишават максимално допустимия финансов ресурс ще бъдат приети, като неотговарящи на предварително обявените условия на Възложителя, което ще доведе до отстраняване  от участие в обществената поръчка..

II. Към документите по т. I участникът представя и:
1. Опис на представените документи – (в оригинал по Образец);
2. Информация за участника – (в оригинал по Образец);
3. Информация относно личното състояние и критериите за подбор, включващо:
а) Декларация по чл. 54, ал. 1, т. 1, т. 2 и т. 7 от ЗОП – (в оригинал по Образец);
б) Декларация по чл. 54, ал. 1, т. 3 и т. 5 от ЗОП – (в оригинал по Образец);
в) Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС) - (в оригинал по Образец);
г) Декларация по чл. 65, ал. 1 от Закона за обществените поръчки - (в оригинал по Образец, ако е приложимо);
д) Декларация по чл. 66, ал. 1 от Закона за обществените поръчки - (в оригинал по Образец, ако е приложимо);
е) Декларация за съгласие за участие като подизпълнител във връзка с чл. 66, ал. 1 от ЗОП – (в оригинал по Образец, ако е приложимо);
ж) Декларация за удостоверяване наличието на правоспособност за изпълнение на поръчката – (в оригинал по Образец);
з) Декларация за удостоверяване на икономическо и финансово състояние за изпълнение на поръчката – (в оригинал по Образец);
и) Декларация за удостоверяване наличието на опит в изпълнение на дейности сходни или идентични с предмета на поръчката – (в оригинал по Образец);
4. Документи за доказване на предприетите мерки за надеждност (ако е приложимо).
5. Договор за създаване на обединение (ако е приложимо).

9. Срок на валидност на офертите
Срокът на валидност на офертите е времето, през което участниците са обвързани с условията на представените от тях оферти.
[bookmark: _GoBack]Офертите следва да бъдат валидни до 30.04.2020 г.
При необходимост възложителят може да изисква от участниците да удължат срока на валидност на офертите си. Отказът да удължат офертите си, след изтичане на валидността им, ще доведе до отстраняване на участника.

10. Достъп до документите за обществената поръчка
Възложителят предоставя неограничен, пълен, безплатен и пряк достъп чрез електронни средства до документацията за обществената поръчка от датата на публикуване на обявата за обществената поръчка в РОП, чрез електронната преписка на поръчката в профила на купувача -http://poruchki.silistra.bg/index.php?id=530
При писмено искане направено до 3 (три) дни преди изтичането на срока за получаване на оферти, Възложителят най – късно на следващия работен ден ще публикува в профила на купувача писмени разяснения по условията на обществената поръчка.
Обменът на информация по повод и във връзка с настоящата обществена поръчка, е в писмен вид и може да се извърши по пощата, по факс, по електронен път при условията и по реда на Закона за електронния документ и електронните удостоверителни услуги или чрез комбинация от тези средства по избор на възложителя. 

11. Условия и ред за подаване на оферта за участие в обществената поръчка:
Офертата, систематизирана съобразно посочените по-горе изисквания, се представя на български език в запечатана, непрозрачна опаковка от участника или от упълномощено от него лице – лично или чрез пощенска или друга куриерска услуга с препоръчана пратка с обратна разписка на адрес:

гр. Силистра, обл. Силистра, Община Силистра, ул. „Симеон Велики” № 33, всеки работен ден от 08:00 - 12:00 ч. и от 13:00 - 17:00 ч., най - късно до часа и датата, посочени в Обявата за обществената поръчка.
Всеки участник следва да осигури своевременното получаване на офертата от Възложителя в срок до датата и часа, посочени в Обявата на поръчката.
Възложителят не носи отговорност за получаване на оферти в случай, че се използва друг начин за представяне, различен от посочения. 
До изтичане на срока за получаване на оферти, всеки участник може да промени, допълни или оттегли офертата си. 
Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст “Допълнение/Промяна на оферта (с входящ номер)”.
Приемане/връщане на оферти.
При подаване на офертата и приемането й върху опаковката се отбелязва входящ номер, дата и час на постъпване и посочените данни се отбелязват във входящ регистър. 
Оферти, които са представени след крайния срок за подаването им или са незапечатени или са с нарушена цялост, се връщат на подателя незабавно. 
[bookmark: _Toc205872275][bookmark: _Toc201567653][bookmark: _Toc489265373]
12. Процедура по отваряне, разглежда и оценка на офертите и класиране на участниците
Отварянето на офертите ще се проведе на 28.01.2020г. от 14:00 ч. в административната сграда на Община Силистра – ул. Симеон Велики №33, ет.2, ст.217. 
Възложителят със заповед определя нечетен брой лица, които да разгледат и оценят получените оферти и класират участниците. 
Комисията отваря офертите по реда на тяхното постъпване и обявява ценовите предложения. При извършване на тези действия могат да присъстват представители на участниците или техни упълномощени представители, както и представители на средствата за масово осведомяване.
Комисията съставя протокол за разглеждането и оценката на офертите и за класирането на участниците. Протоколът се представя на възложителя за утвърждаване, след което в един и същ ден се изпраща на участниците и се публикува в профила на купувача.
        
13. Договор за възлагане на обществената поръчка
Възложителят сключва договор за обществената поръчка с участника, определен за изпълнител по реда на чл. 112, ал. 1 от ЗОП.
Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване както и съответствието с поставените критерии за подбор. 
Документите се представя в оригинал или заверено копие за всеки член на обединението, както и за всеки от подизпълнителите и третите лица, ако такива ще се използват.
Когато участникът, избран за изпълнител, е чуждестранно лице, той представя съответния документ, издаден от компетентен орган, съгласно законодателството на държавата, в която участникът е установен.
В случаите, когато избраният за изпълнител, е чуждестранно лице и в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение, съгласно законодателството на съответната държава. В случай, че декларацията няма правно значение, участникът представя официално заявление, направено пред компетентен орган в съответната държава.
Възложителят не изисква представянето на документи, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.
Когато определеният изпълнител е неперсонифицирано обединение на физически и/или юридически лица и с оглед обстоятелството, че възложителят не поставя изискване за създаване на юридическо лице, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи, съгласно законодателството на държавата, в която обединението е установено.
Договорът за обществена поръчка трябва да съответства на приложения в документацията проект, допълнен с всички предложения от офертата на участника, въз основа на които е определен за изпълнител. Изменение на сключен договор за обществена поръчка се допуска по изключение, съгласно приложимите хипотези по чл. 116 от ЗОП.
За договора за подизпълнение са приложими разпоредбите на чл. 75 от ППЗОП.

ХІV. Приложения и образци:
1.Техническа спецификация – Приложение № 1;
2. Проект на договор – Приложение № 2;
3. Опис на представените документи – Образец № 1;
4. Информация за участника – Образец № 2;
5. Декларация по чл. 54, ал. 1, т. 1, т. 2 и т. 7 от ЗОП – Образец № 3;
6. Декларация по чл. 54, ал. 1, т. 3 и т. 5 от ЗОП – Образец № 4;
7. Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС) – Образец № 5;
8. Декларация по чл. 65, ал. 1 от Закона за обществените поръчки – Образец № 6;
9. Декларация по чл. 66, ал. 1 от Закона за обществените поръчки -  Образец № 7;
10. Декларация за съгласие за участие като подизпълнител във връзка с чл. 66, ал. 1 от ЗОП – Образец № 8;
11. Декларация за удостоверяване наличието на правоспособност за изпълнение на поръчката – Образец № 9;
12. Декларация за удостоверяване на икономическото и финансово състояние за изпълнение на поръчката –  Образец № 10;
13. Декларация за удостоверяване наличието на опит в изпълнение на дейности сходни или идентични с предмета на поръчката - Образец № 11;
14. Техническо предложение – Образец № 12;
15. Ценово предложение за изпълнение на поръчката - по Образец № 13.

Този документ е създаден в рамките на проект „Изграждане на социални жилища -  гр. Силистра”, който се осъществява с финансовата подкрепа на Оперативна програма „Региони в растеж” 2014-2020 г., съфинансирана от Европейския съюз чрез Европейския фонд за регионално развитие. Цялата отговорност за съдържанието на публикацията се носи от Община Силистра и при никакви обстоятелства не може да се счита, че този документ отразява официалното становище на Европейския съюз и Управляващия орган ОПРР 2014-2020 г.

